ננו שבתאי

ננו שבתאי (נולדה ב-24 בנובמבר 1975) היא משוררת, מחזאית ובמאית תיאטרון ישראלית.

ביוגרפיה
ננו שבתאי היא בתם של קולין ברוצקוס והמשורר אהרן שבתאי, אחייניתו של הסופר יעקב שבתאי ונכדתם של האדריכל דוד אנטול ברוצקוס והפסיכולוגית איטה ברוצקוס. היא נולדה בירושלים וגדלה בה עד גיל 18. למדה בתיכון לאמנויות בירושלים במגמת תיאטרון. בשנים 1996–2000 למדה משחק, בימוי והדרכה במכללת סמינר הקיבוצים, בשנים 2001–2003 למדה בבית הספר סם שפיגל לקולנוע ולטלוויזיה, וסיימה בהצטיינות את מסלול התסריטאות. בוגרת קורס הנחיית קבוצות כתיבה של מתא"ן. בוגרת תוכנית עמיתים דו-שנתית לאמנים במכללת עלמא. 

החל משנת 2005 משמשת כלקטורית בהוצאת ידיעות אחרונות וכעורכת ספרים. פרסמה שירים וסיפורים בבימות שונות (עיתון 77, שבו, הו!, הארץ ועוד). סיפורים מפרי עטה פורסמו באנתולוגיות שונות מהן אחת תורגמה לצרפתית. 
פרסמה רשימות ביקורת ספרים במוסף הספרותי של "ידיעות אחרונות". 

בשנת 2005 זכתה בפרס אקו"ם לעידוד היצירה על ספר שיריה "ילדת הברזל"; הספר ראה אור בהוצאת ידיעות אחרונות 2006.

משנת 2015 שבתאי היא מבקרת התיאטרון של עיתון "הארץ". 

שבתאי היא אם לשניים. מתגוררת בתל אביב. הייתה בזוגיות עם העיתונאי ניר גונטז', והוא אבי אחד מבניה.

ספרים שכתבה
 ילדת הברזל, שירים,‫ תל אביב: משכל - הוצאה לאור מיסודן של ידיעות אחרונות וספרי חמד, 2006. ‬
 שלושה מחזות, עמדה, סדרת דְּחָק לספרות טובה, 2010.
 אח זה לא דבר שזורקים לפח, ספר לילדים, תל אביב: משכל - הוצאה לאור מיסודן של ידיעות אחרונות וספרי חמד, 2013.
 ספר הגברים, רומן, הוצאת כתר, 2015.
 הלטאה, ספר לילדים, אייר איתי בקין, הוצאת כתר, 2023.

ספרים שערכה
 השחקנית / יוסי וקסמן; תל אביב, משכל, 2007.
 אחד מאלף / מירה קדר;‬ תל אביב: משכל, 2008. ‬
 כעץ שתול / שמעון שוקק; הפקה והבאה לדפוס - בתיה בודנר,‫ תל אביב: משכל, 2008. ‬
 מים שאין להם סוף / מיכאל שיינפלד; הפקה והבאה לדפוס - בתיה בודנר,‫ תל אביב: משכל, 2008. ‬
 המדריך הגדול לכתיבת תסריטים לילדים / מוטי אבירם, הוצאת רימונים, תל אביב 2010.

פרויקטים בכתיבה ובימוי
 זכריני - (2000) כתיבה ובימוי. (על פי "אלמוות"/ מילן קונדרה), בית הספר לאומנויות הבמה, סמינר הקיבוצים. 
 להגיד מותר הכל - כתיבה. (2001) הועלה בתיאטרון אנסמבל הרצליה בבימוי גדליה בסר. 
 קורבנות החובה - עיבוד ובימוי של מחזה מאת אז'ן יונסקו. הזירה הבין תחומית, 2005. 
 שלוש אחיות של צ'כוב – בימוי. פסטיבל "קולה של המילה" (2005). בהפקת "הזירה הבין תחומית", תיאטרון החאן.
 ברית בין הבדלים (2011) כתיבה ובימוי בפסטיבל תיאטרונטו 2011.

קישורים חיצוניים

 
 
 בלוג של שבתאי בבננות
 אורנה קדוש, בא לי שכל העולם יידע את האמת על אבא שלי, באתר nrg, 14 באפריל 2000
 ענת מוניץ, ריאיון: עד שאבא יתעורר, אתר הבמה, 17 באפריל 2011
 סרטון מתוך ההצגה שביימה "קורבנות החובה", יוטיוב
 
 
 
 רתם איזק, ננו שבתאי בכלל חשבה שהיא כותבת על אהבה, באתר את, 31 במרץ 2016
 

מכּתביה:
 
 
 
 ‫‬
 ‫‬
 משיריה, באתר "מקום לשירה בלב העיר"
 אני מעשנת סיגריות ועושה יוגה, שיר, באתר "שחרזדה"
 
 
 
 
 

על ספרה ילדת הברזל
 
 
 
 דורית ויסמן, ילדת הברזל שלנו

על ספרה שלושה מחזות
 אלי הירש, "אתה רק מתרגם את זה, אני כותבת", ידיעות אחרונות, 12/3/10

הערות שוליים 

משוררות ישראליות
משוררים ישראלים
משוררות כותבות עברית
משוררים כותבי עברית
ננ
בוגרות התיכון לאמנויות ע"ש צ'ארלס א' סמית'
בוגרי התיכון לאמנויות ע"ש צ'ארלס א' סמית'
בוגרות בית הספר למשחק של סמינר הקיבוצים
בוגרי בית הספר למשחק של סמינר הקיבוצים
בוגרות בית הספר סם שפיגל לקולנוע ולטלוויזיה
בוגרי בית הספר סם שפיגל לקולנוע ולטלוויזיה
במאיות תיאטרון ישראליות
במאי תיאטרון ישראלים
ישראליות שנולדו ב-1975
ישראלים שנולדו ב-1975